Beszámoló - Szociális elnökhelyettes

 Szeptember 16. – Október 11.

Szeptember 16-án részt vettem a Záró küldöttgyűlésen, ugyanezen a napon járt le az Alaptámogatás leadási határideje. 340 pályázat érkezett be.

Szeptember 17-én az Alakuló küldöttgyűlésen vettem részt, még ezen a napon befejeztem az Alaptámogatások bírálását.

Az Alaptámogatásokról a fellebbezések a Szociális alelnökhöz érkeznek be.

Szeptember 21-én Kari Tanács ülésen vettem részt.

Szeptember 23-án lezárult a Rendszeres szociális támogatás leadása. 23-án délelőtt 8 és 10 óra között az e-szoctám rendszer nem volt elérhető, mert a beléptető rendszer leterheltté vált az utolsó napi pályázások miatt. A nem várt leállás miatt a 16 órási határidőt 23-án éjfélre toltuk ki. 25-én (vasárnap) délig a KÖB tagok és póttagok segítségével befejeztük a pályázatok javítását.

 25-én este az EHÖK szociális alelnökének segítségével kiküldtük a tájékoztató e-maileket, azon hallgatóknak, akiknek a pályázatuk hiányos, vagy formai hibás volt. Az e-mailben megadtuk a hiánypótlás idejét, valamint tájékoztattuk a pályázókat arról, hogy hol tudják megnézni, a pályázatukban mi volt a hiba.

A hiánypótlás határidejének lejártáig a hiányos pályázatok nagy részét kiegészítették a hallgatók, így 29-én, 16 órakor 1659 db pályázatot tudtunk elfogadni, illetve 179 db pályázatot utasítottunk el. Azon pályázatoknál, ahol nem kötelező igazolás hiányzott, ott az adott körülményért csak a pontot nem adtuk meg, a pályázatot elfogadtuk. Azon pályázatokat azonban, ahol a kötelező igazolások valamelyike hiányzott, nem tudtuk elfogadni. (Ezen pályázatok nagy része azonban azok közé a pályázatok közé tartoztak, amiket nem akartak leadni, csak teszteltek a hallgatók, vagy csak beléptek a felületre (a rendszer ezeket a pályázatokat is regisztrálta, és ez által véglegesítésre kerültek a leadás lejártakor.) Ugyanezen a napon KÖB ülést tartottunk.

Kedden a határozatok is kiküldésre kerültek, szintén az EHSzÖB elnök segítségével.

Azóta csupán néhány panasz érkezett, melyeket javítottunk, ha a kérés jogos volt. Fellebbezésre október 18-ig lesz lehetőség a Hallgatói Jogorvoslati Bizottságnál, egyelőre azonban ilyen még nem érkezett.

 A tudományos pályázatokat Tudományos biztosunk, és Berta Márton javították ki, a sport pályázatok javítását pedig Végh Tamásnak szeretném megköszönni.

Az október 3-i Választmányon orvosi vizsgálat miatt nem tudtam részt venni.

Az utalási listák rögzítésénél egy hibába futottam bele, mert előzetes megbeszélésre hagyatkozva, határozat nélkül küldtem el Földi Mátyásnak a tanulmányi ösztöndíjakat, és az utolsó pillanatban módosított rendszeres közéleti ösztöndíjakat.

Ezt borzasztóan sajnálom, és igyekszem a hibát legjobb tudásom szerint kijavítani, a későbbiekben pedig mindent sokkal többször átgondolni, és leellenőrizni.

A várható utalási nap október 10-re volt kiírva, a 6-án 10 óráig rögzített, illetve számfejtett listák már aznap megjelentek ETR-ben, másnap pedig már a bankszámlákon voltak.

Mikor a hiba kiderült, a KÖB tagokkal azonnal egyeztettem, utólagos határozatot hoztunk a döntésről. Október 10-re Kari Ösztöndíjbizottság-i ülést hívtam össze, ahol a KÖB tagokkal még egyszer egyeztetünk. Az ő álláspontjuk szerint próbálom majd orvosolni a felmerülő dolgokat. Az október 11-i Küldöttgyűlésen beszámolok arról, hogyan döntöttünk.

Tudományos biztosunkkal folytattunk beszélgetést, miközben átnéztük az egyszeri pályázatokat. Elhatároztuk, hogy az Egyszeri pályázatok kiírását megszigorítjuk, valamint a rendszeres tudományos pályázatokról is beszéltünk, Dávid rengeteg ötlettel szolgált, melyeket a következő pályázási időszakig pontosítunk, majd be is vezetünk, amennyiben mindenkinek megfelelnek a módosítások.

A közeljövőben szeretném a KÖB titkárával átnézni az eddigi üléseken készült jegyzőkönyveket, kinyomtatni, lefűzni őket.

Ezúton szeretném megköszönni a segítséget Pauer Eszternek, Szakács Dávidnak, Berta Mártonnak, Végh Tamásnak, és nem utolsó sorban a Kari Ösztöndíjbizottság tagjainak, valamint póttagjainak.

Köszönöm, hogy elolvastad a beszámolómat! Várom a kérdéseket személyesen, telefonon (0620/ 8097242), vagy mail-ben, illetve akár a keddi Küldöttgyűlésen is.

Budapest, 2011. 10. 09.

László Dorina

ELTE TTK HÖK

Szociális elnökhelyettes